Legal Document

Category: 1979

Text:
19. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1116300/15081/Γ0012 της 7/28 Σεπτ. 1993 (ΦΕΚ Β΄ 756) Μείωση συντελεστών καθαρού κέρδους, που εφαρμόζονται για τον προσδιορισμό των καθαρών κερδών του εμπόρου καινούργιων και παλαιών ανταλλακτικών και εξαρτημάτων αυτοκινήτων. Έχοντας υπόψη: 1)Τις διατάξεις του άρθρ. 36 του Ν.Δ. 3323/1955, όπως ισχύουν. 2)Τις αριθ. Ε17417/1770/23.12.1985, (ανωτ. αριθ. 9), Ε.17418/1771/23.12.1985, (ανωτ. αριθ. 10), Ε.3250/480/24.2.1987 (ανωτ. αριθ. 12) και Ε.3249/ 479/24.2.1987 (ανωτ. αριθ. 11) αποφάσεις μας. 3)Σχετικά αιτήματα των εμπόρων ανταλλακτικών αυτοκινήτων για μείωση του καθαρού τους κέρδους εξ αιτίας του γεγονότος ότι λόγω της αντικατάστασης με το σύστημα της απόσυρσης των αυτοκινήτων συμβατικής τεχνολογίας με νέα αντιρρυπαντικής τεχνολογίας ένα μεγάλο μέρος των αποθεμάτων τους σε ανταλλακτικά και εξαρτήματα υπέστη απαξίωση και αχρησία και 4)Την Υ 2009/20.5.1993 (ΦΕΚ Β΄ 365) κοινή απόφαση του Πρωθυπουργού και Υπουργού Οικονομικών, με την οποία μεταβιβάστηκαν αρμοδιότητες στους Υφυπουργούς Οικονομικών, αποφασίζουμε: Μειώνουμε το συντελεστή καθαρού κέρδους που εφαρμόζεται για τον προσδιορισμό των καθαρών κερδών του εισαγωγέα ή εμπόρου καινούργιων ή παλαιών ανταλλακτικών και εξαρτημάτων αυτοκινήτων ως κατωτέρω: Α)Επί των ακαθαρίστων εσόδων 1)ΚΑ 2303 Εισαγωγέας ή έμπορος καινούργιων ανταλλακτικών και εξαρτημάτων αυτοκινήτων, από 16% σε 14%, 2)ΚΑ 2304 Έμπορος παλαιών ανταλλακτικών και εξαρτημάτων αυτοκινήτων, από 22% σε 20%. Β)Επί αγορών 1)ΚΑ 22303 Εισαγωγέας ή έμπορος καινούργιων ανταλλακτικών και εξαρτημάτων αυτοκινήτων, από 19% σε 16%. 2)ΚΑ 223504 Έμπορος παλαιών ανταλλακτικών και εξαρτημάτων αυτοκινήτων, από 50% σε 27%. Οι μειώσεις των ανωτέρω συντελεστών ισχύουν μόνο για τις χρήσεις 1993, 1994 και 1995. Από τις διατάξεις της απόφασης αυτής δεν προκαλείται δαπάνη σε βάρος του κρατικού προϋπολογισμού. (Αντί για τη σελ. 202,113) Σελ. 202,113(α) Τεύχος 1448 Σελ.  1   Συντελεστές Κέρδους Επαγγελματιών 27.Β.ι.18-19